fi fi pl fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi en en fi fi fi de fi fi fi fi fi fi fi fi fi fi fi fi eu fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi en ru en fi fi en fi sk ru en fi fi fi pl en fi pl eo en ceb fi en en fi fi fi tl pt fi de fi fi fi en eo cs fi fi cs fi fi fi fi fi fi fi cs fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi en fi fi fi fi fi en it fi fi fi fi id fi fi fi fi fi fi fi fi fi fi fi fi fi fi es fi fi fi fi en pt it en it en it fi fi cs fi fi fi de fi en hu fi fi sl hbs_lat fi fi fi fi fi fi fi fi de fi fi en fi en it cs it fi pt et fi fi fi hbs_lat it fi fi en fi
Kahden kääpiövillakoiran, Koksin ja Oliverin, elämää kentillä, kehissä ja kotona
Paikkamakuuta otettiin illalla, sitä olivat ottaneet eilen treeneissä. Polvillani koiran edessä, nameja tassujen väliin. Aika hyvin pysyi, mutta ei antanut vielä nousta ylös.
Kehäjuoksua taas ja meni hienosti. Kahden pallon leikkiä.
Illalla selvitin turkkia 1,5 h. Jestas mitä takkuja joka paikassa.
Lähettänyt SariS klo 8.22 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Koksi täyttää tänään 7 kuukautta.
Töiden jälkeen otin Koksilla yhden askeleen seuraamista, paikkamakuuta, pakkia (kolmas treenikerta, alkaa hiffata). Inkillä treenasin myös seuraamista.
7 kk –päivän kunniaksi Koksi halusi ekaa kertaa sänkyyn nukkumaan. Nostin sen punkkaan, ja aika kauan se taisi siinä nukkuakin. Joskus yöllä hyppäsi pois. Inki antoi Koksin tulla hienosti, ei kommentoinut yhtään, pyysi vaan rapsuttamaan. Tosin Inki poistui punkasta heti kun sammutin valot, se oli jo näköjään liikaa.
Koksin paino tänä aamuna 4,7 kiloa.
Lähettänyt SariS klo 8.20 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Eka työpäivä sujui kaikilla hyvin
Eka työpäivä loman jälkeen. Koksin jätin työhuoneeseen. Pissa-alustan oli repinyt, mutta ei edes tehnyt tarpeita sisälle – eikä kaatanut vesikuppia.
Lenkitin molempia 30 min ja sitten sitten lähdettiin Inkin hierontaan. Ei ollut jumeja. Sovittiin seuraava aika 5 viikon päähän 1.10.
Illalla kehätreeniä Koksille ja 2 pallon leikkiä, Inkille narupallon heittelyä. Molemmille sisällä yhden askeleen seuraamista + Koksille etutassut vadille ja kierto takajaloilla sekä kosketusalusta. Huomenna ei päästä tokon alkeiskurssille, kun menen hammaskiven poistoon illalla.
Varasin muuten viime viikolla messarimatkan 8.-9.12.2012 J Junnuvoittajatitteleitä tarjolla. Matkat ja hotelli125 e + häkki 30 e. Siilinjärven kennelkerho järjestää.
Lähettänyt SariS klo 7.17 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Viimeinen lomapäivä. Kolmen vartin lenkki molempien kanssa. Naapuri katsoi Koksin hampaat, ja kehui kovin sieväksi. Tosi kiva ilma, puolipilvistä ja välillä aurinko paistoi tosi lämpimästi.
Lenkkien jälkeen imuroin auton ja talon. Pitäisi vielä silittää vaatteita.
Illalla kahden pallon leikkiä tennispalloilla. Koksi tuo toisen pallon nyt mulle, luovuttaa siis maahan, jolloin toinen lentää. Tätä leikittiin aikamme, sitten pyysin pallon kiitos-käskyllä, pudotti ja annoin namin. Ei luovuta vielä käteen. Nyt antaa kiinni ilman ongelmia. Namitin ja kehuin kovasti. Välillä laitoin sen hihnaan ja treenattiin taas kehäjuoksua. Nyt meni tosi hienosti. Sitten taas leikittiin. Tätä pari kertaa perätysten.
Illalla S ja kleinspitz Elli tulivat käymään. Koksi ja Elli juoksivat takapihalla aivan hullun lailla melkein tunnin. Hauskaa näytti olevan.
Lähettänyt SariS klo 14.15 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Klo 8.20 startattiin Mäntyharjun ryhmikseen Inkin kanssa. Gronttuja oli ilmottu 8, tuomarina Lena Danker. Inki sikaili mun kanssa avo-narttujen kehässä (3 Inkin lisäksi) ja Ehrnroothin Marja vei sen lopulta. Hyppäsi vissiin 4 kertaa tuomarin syliin. EH. ”Hurmaava luonne”. Eh.
Illalla kehäjuoksun treenausta Koksin kanssa. Tokottelin molempien kanssa seuraamista.
Koksi oppi eilen läiskyttämään vettä vesikupista. Oikein hyödyllinen taito. Lisäksi se nakertaa reikiä sekä keittiön että eteisen mattoihin.
Pesin Koksin, kun sen turkki oli takkuinen ja likainen. Ensin selvitin takut. Sitten imuroin ja lenkitin Inkin. Tää päivä on mennyt ihan pelastusarmeijalle jotenkin.
Otettiin me Inkin kanssa kehäjuoksua vähän, mutta Koksi ei jaksanut keskittyä tänäänkään.
Illalla tokotreenit. Luoksepäästävyydessä malttoi namin kanssa pysyä istumassa! Sivulletulossa häiriintyi, mutta lopulta suht’ ok. Aloitettiin seuraa. Ensin koira perusasentoon namilla, ota vasemmalla jalalla yksi LYHYT askel, koira seuraa mukana kontaktissa namin avulla. Pysähdy. Koira istuu. Namita koko ajan.
Sivu naks nami, askel vasemmalla eteen, koira seuraa naks nami. pysähdy koira istuu naks nami.
Makkararinki meni meiltä hyvin. 6 koirakkoa. Muut koirat kontaktissa sivulla, yksi pujotteli muut imuttaen. Tää oli kiva.
Luoksetulo oli yhtä vauhdikas kuin ekalla kerralla. Nyt en ollut niin paniikissa tarraamassa hihnaan kuin viime viikolla. Ehkä tuon kanssa voi joskus harrastaa jotain ilman hihnaa?
Luoksetulo yhdellä jalalla. Kuinkahan nopea se olisi,
jos käytettävissä olisi 4 jalkaa?
Lähettänyt SariS klo 8.09 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kuvat, luoksepäästävyys, luoksetulo, makkararinki, perusasento, seuraa
Koksin jätin ekaa kertaa työhuoneeseen kaupunkireissun ajaksi. Oli siellä nelisen tuntia, ja paljon rauhallisempi kuin silloin, kun se on kodinhoitohuoneessa. Pitää varmaan jättää tuonne jatkossa. No, onhan se kivempi tila.
Iltapäivällä lenkit molempien kanssa ja illalla Koksin kanssa 2 pallon leikkiä. Alkaa jo kivasti tuoda ja luovuttaa palloa.
MAH:in leikkikoulu alkaa parin viikon kuluttua. Kivaa. Koksi ilmottu.
Koksi tulee nyt itse alas sohvalta. Ylös ei uskalla tulla vielä, tulee vain lelun perässä, siis jos lelua vetää ja se on sen suussa.
Syyskaunosilmä kukkii toista kesää etupihalla.
Lähettänyt SariS klo 7.07 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kuvat, leikkikoulu, sohva
Oltiin koirien kanssa klo 8.15 ilmopisteessä Lähemäellä. Tein ensin Koksin kanssa vartin lenkin ja sitten Inkin kanssa. Lämppäesteillä oltiin myös.
Eka rata aivan täysi katastrofi. Alku oli tosi hankala: hyppy, pituus, 90 asteen käännös hypylle, 90 asteen käännös puomille. Pudotti ekan riman, missä mulla meni jo pasmat sekaisin enkä ehtinyt valssata pituuden jälkeen – koira kielsi hypyn. Hyppäsi viimein, puomi ok, putki, väärä keppien aloitus ja jätti vielä 2 pujottelematta. Keskeytin siihen.
Krista K. tuli katsomaan kisoja ekan radan jäkeen.
Toka rata oli UNELMA – luulin, että on nolla, mutta tuomari (Asko Jokinen) oli kuitenkin antanut kiellon yhdeltä hypyltä. Ihan syystä kyllä. Oltiin toisia!!! Hanne ja auskel Watti voittivat ja kolmansia olivat Tiina Bång ja Demo. Eiköhän tämä meidän kisaaminen ollut tässä. Palkinnoksi saatiin possunkorva, pallo, Dentastixejä (hauskaa, juuri eilen hypistelin niitä kaupassa) ja puolikas kisailmo. Tosi hyvällä fiiliksellä kaupan kautta ottamaan pariksi tunniksi aurinkoa ja nautiskelemaan Eeva-lehdestä ja amerikkalaisista pastilleista J
Kaksi vuotta sitten istuttamani tarhapäivänlilja kukkii vihdoin.
Samettiruusu on kiitollinen kukkija.
Lähettänyt SariS klo 3.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnin lenkki Koksin kanssa. Pilvistä, tosin aamulenkin aikana paistoi aurinko. Seuraavaksi tunnin lenkki Inkerin kanssa.
Koksin kynsiä leikatessa leikkasin ekaa kertaa liikaa ja verta alkoi vuotaa. Harmitti ihan älyttömästi. Jauhemainen aine, Sure Clot, jota olin ostanut tätä varten, toimi oikeasti. Koksi vähän ulahti, eli varmaan sattui. Toivottavasti tästä nyt ei tule mitään ongelmaa kuten Inkillä. Sen kynsien leikkaaminen on aina ollut hankalaa. Kyllä se sitä sietää, mutta ei ole kummankaan lempipuuhia.
Koksin kanssa leikittiin kahden pallon leikkiä ulkona ja sisällä otettiin sivulletuloja.
Illalla hallilla otettiin Tuijan kanssa 2 luoksetuloa, hienosti tuli suoraan minua kohti!
Inkillä 22 esteen rata. Lähti monta kertaa kepeiltä suorittamatta kahta viimeistä. Ei hyvää lupaa lauantain kisoja silmällä pitäen. Nyt pitää tehdä Inkin "herättelyhoito" eli puolen tunnin lihasten sively ja kello on jo yli kymmenen. Huoh.
Lähettänyt SariS klo 8.57 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: herättelyhoito, kahden lelun leikki, kynsien leikkaus, lihasten sively, luoksetulo, Sure Clot
Iiiiiihana ilma! Aurinkoista ja jo aamukympiltä 20 astetta lämmintä. Painiskelin niinkin suuren pulman kuin sen kanssa, että kummanko lenkitän ensin. Näiden pohdintojen jälkeen lähdettiin sitten Koksin kanssa 55 minuutin lenkille. Painajaisen vuoro oli sitten.
Klo 12-16 otinkin sitten aurinkoa, jei!
Klo 17.30 alkoi tokon alkeiskurssi. 10 koirakkoa ja kaikki erirotuisia koiria. Koutseina S ja L. Kentällä oli vähän turhankin kuuma. Se on oikea pätsi aina kun on lämmintä.
Ihan ekana luoksepäästävyys. Tavoite: koira pysyy paikoillaan. Sain Koksin sivulle, kun L lähestyi, mutta liikkui, samoin kun S tuli. Se kävi S:n käteen kiinni. ”Tää puree!”. Hän on nähnyt sitä ihan kakarasta asti J
Sitten otettiin perusasentotreenejä. Meni ihan hyvin. Koksin  varpaiden tulee olla mun päkiöiden kohdalla, on ollut ehkä vähän liian edessä. Ei liitetä tähän vielä käskysanaa.
Luoksetulo. Koira S:lle, itse näytin Koksille vihreää pikkupatukkaa. Juoksin kentän toiseen päätyyn, puolivälissä hihhuloin. Perillä kutsuin Koksitule ja sieltähän se kipitti ja tarttui saman tien leluun. Ei mitään ongelmaa. Mä pelkäsin, että koko koira katoaa auringonlaskuun. Empi ehkä sekunnin ennen kuin lähti tulemaan. Mutta että voi ihminen olla helpottunut! Koiran vapaksi laskeminen on mulle todella ahdistavaa, kun pelkään, että se ottaa ritolat ja vaan lällättelee. Onneksi syttyy kuitenkin lelusta. Nyt ainakin meni hyvin, mutta ei tässä vielä ole mitään syytä paukutella henkseleitä.
Yleisiä huomioita: jos koira alkaa haistella tai muuten herpaantua, niin mieluiten vietävä autoon. Älä leikitä muiden kanssa.
Läksyt: paikallaolo. Sivu. Luoksetulo.
Lähettänyt SariS klo 9.52 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: alkeet, alkeiskurssi, luoksepäästävyys, luoksetulo, perusasento, sivu, toko
Inkillä tänään 4. hierontakerta. Mennään treenaamaan ennen sitä. Vähän huono omatunto, kun ei olla vieläkään käyty mäkijuoksemassa, vaikka niin on suositeltu tehtävän hierojan toimesta.
Kentällä oli pari muutakin koirakkoa treenaamassa. Menimme Canis-lehdestä otetun hyppytekniikkahässäkän. Inki meni sitä myös ja sen lisäksi keppikulmia, A-estettä ja slalomia. Aika kivasti meni, vaikka kentällä oli tänään KUUMA! Jestas, taisi olla eka lämmin lomapäivä.
Koksilla hyppy-putki-hyppy –hässäkkä pari kertaa. Sitten leikittiin kahden pallon leikkiä, ja kyllä se juoksikin. Nyt tuli jo paljon lähemmäksi eikä vain lällätellyt puomin takana. Antoi jo kiinni pienellä pakolla eikä tarvinnut mennä houkuttelemaan toimistoon. Kyllä tämä tästä. Varmaan.
Illalla kehäjuoksua molemmilla. Inkillä ok, Koksi vaan haisteli, niin annoin olla. Kokeillaan huomenna uudestaan.
Koksilla sivu/seuraa ja paikkamakuu illalla. Paikallaan olo on vaikeeta. Olen palannut takaisinpäin ja helpottanut paikkamakuuta. Nyt otettiin vaan parin sekunnin pätkiä. Sivulle maahan + paikka on vaikea, helpompi on kun olen sen edessä. Kokisiko asennon uhkaavaksi?
Huomenna alkaa tokon alkeiskurssi J Saa nähdä tuleeko siitäkin vain itkua ja hammastenkiristystä.
Torstaina Inkillä vain kevyet treenit ja sively/herättelyhoito 15 min per puoli. Lauantaina sitten kisat. Jos ne menee penkin alle, niin taidan luovuttaa.
Lähettänyt SariS klo 9.49 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Inkin kanssa 45 min ja Koksin kanssa noin 55 min lenkki. Paljon lämpimämpää ja jopa paikoin aurinkoista. Teepparissa pärjäsi pitkästä aikaa. Ei ole kyllä olleet mitkään hyvät lomakelit.
Iltapäivällä otin aurinkoa reilut 2 tuntia. Pilveen kun meni, niin kyllä oli kylmä.
Paikkamakuuta Koksilla. Ei oikein ottanut onnistuakseen, maahanmenon jälkeen pomppasi pystyyn monta kertaa.
Lähettänyt SariS klo 7.30 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Rämälään treenaamaan. Inkin kanssa keppien avokulmia, slalomia ja välistävetoja kuten torstain treeneissä. Pari kertaa A ja pituus pitkästä aikaa, mikä meni jopa hyvin. Pituudessa meillä on aina ollut ongelma. Inki ei joko hahmota sitä oikein tai ei aina pysty ponnistamaan riittävän pitkälle. En tiedä.
Koksin kanssa otettiin kosketusalustaa hallissa, oli oikein pätevä. Sitten ohjasin sen kerran putkeen, ja jätkä otti ritolat. Lällätteli vaan eikä antanut kiinni. Menin toimistoon piiloon, minne se tulikin kuikuilemaan. Nappasin sitä karvoista kiinni. Vein sen jo autolle, kun alkoi ottaa päähän. Marja ja Jonna tulivat treenaamaan. Jonna pyysi näyttämään miten se menee ja otettiin pari takaakiertoa ja putkea. Palkkasin patukalla, hyvin meni. Jonna poistui ja Koksi sai napattua patukan taskusta, ja taas se lällättely alkoi. Sain sen sitten viimein kiinni.
Tässä välissä Marja mittasi Koksin (kaksi sormea alle 35 cm, jee) ja katsoi hampaat, samoin Jonna. Pöydällä hampaiden katsominen sujui paljon paremmin kuin maassa, siinä pakitti.
Jonna ja Marja neuvoivat lällättelyyn kahden samanlaisen lelun leikin. Koksille heitetään pallo ja itse leikitään omalla pallolla. Kun tulee kohti, heitetään pallo koirasta POISPÄIN. Kun menee tavoittelemaan sitä ja jättää toisen (kun se ei mahdu suuhun), haetaan pallo ja taas tehdään itsestä mielenkiintoinen. Minä kuulemma kehun liian vähän ja lässytän eli muutan ääntäni kun yritän saada sitä kiinni. En ollut huomannut tuota itse. Joka tapauksessa väsytti itsensä tuolla leikillä. Lopuksi Jonna antoi sille keitettyä broilerin sydäntä. Tämä voisi olla viimeinen nami, millä sitten laitetaan remmi kaulaan. On tää vaikeeta, kun on tottunut paimeneen, mikä ei lähde viittä metriä kauemmaksi.
Illalla molemmilla kehäjuoksua. Inki alkaa saada ideasta taas kiinni. Koksilla pari hyvää pätkää, muuten haistelu vei voiton.
Lähettänyt SariS klo 7.42 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kahden lelun leikki, karkailu, säkä
Koksi teki reiän eteisen räsymattoon. Eipä tuo olekaan aiemmin tehnyt pahojaan. Varmaan ne kymmenet lelut, mitä se on saanut retuuttaa ja pureksia, ovat auttaneet siihen, että on jättänyt esimerkiksi huonekalut rauhaan. Inkille oli pentuna turha mitään pehmoleluja antaa, kun se suolisti ne muutamassa minuutissa. Ei sen puoleen, ei se kyllä oikeastaan mitään edes tuhonnut pienenä. Toista oli ekan koirani, edesmenneen Isan (Garon Isadora) kanssa. Kangassohvasta lähtien se tuhosi kaiken Ferro-kaverinsa kanssa. Siinä oli kyllä melkoinen kaksikko.
Nypin aamulla taas korvakarvoja. Irtoavat kerta kerralta paremmin. Putsasin korvat myös ja harjasin turkin läpi.
Lämpöä trooppiset 10 astetta.
Aamupäivällä kosketusalustaa eri huoneissa ja nojatuolin ja pianotuolin päällä. Toimii. Sivu-seuraa pari toistoa. Uutena mappi lattialle, tarkoitus saada siihen takatassut. Uteliaana kaverina yritti ensin avata mappia suullaan ja tassuillaan ja jotenkin onnistui kaivamaan sieltä punaisen kehänauhan (mappina koirien mappi). Tarjosi etutassuja mapille, mistä palkkasin, sitten mielenkiinto hyytyi.
Tänään tehtiin eka varsinainen lenkki, missä oli tekemisen meininki. Käveltiin uimarannalle ja takaisin tunnissa. Tähän asti lenkit ovat olleet puolen tunnin nuuskuttelulenkkejä.
SH veti illan treenit ja nuorikkonsa T oli leiponut mansikkakakun. H oli tehnyt kivan juoksuradan, missä oli isot estevälit. Slalomia isoilla esteväleillä pitää treenata.
Lähettänyt SariS klo 8.35 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Garon Isadora, Isa, korvakarvat, kosketusalusta
Piiitkästä aikaa vähän treenailtiin. Aamulla kosketusjuttuja uudella silikonisella pannunalustalla. Hyvin hiffasi, vaikka aiemmat 2 kertaa treenattu korkkialustalla. Sivu-seuraa (katseella) oli vähän hakusessa, mutta löytyi sitten. Maahanmenoon tarvitsee edelleen käsiavun? Kieri mentiin kerran, se oli hyvä.
Pitkästä aikaa harjasin Koksin hampaat ja sehän onnistui ekaa kertaa melko lailla mallikkaasti, oikein yllätyin. Pakko ottaa ohjelmaan päivittäin.
Tosi tuulinen ja kylmännäköinen keli ulkona. Puoli kahdelta on varattuna aika suuhygienistille hammaskiven poisto, ja koska ei ollut kuuma, otin Koksin autoon mukaan. Kidutussession jälkeen käytiin Stellassa käppäilemässä. Se on kyllä todella hyvä paikka sosiaalistaa koiraa. Lattiakin on melko liukas, niin tulee alustaharjoittelua samalla.
Illalla otettiin vielä maahanmenoa + paikallaanpysymistä, kierimistä vastapäivään (ei onnistunut, heh) ja ryömimistä. Inkikin innostui ryömimään.
Lähettänyt SariS klo 8.29 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: alusta, kieri, kosketusalusta
Siirsin Inkin Golden Eagle Holistic Health Duck and oatmeal –ruokaan. Tähän asti se on syönyt Royal Caninin labbisruokaa. Inkille olen antanut tammikuusta 2012 asti puolet kuivamuonaa ja puolet jauhelihaa. Tuntuu voivan hyvin tällä dieetillä. Lisäksi se saa öljyjä, nivelaineita ja B-vitamiinia. Koksi on vastaavalla ruokavaliolla, mutta syö vielä Akanaa. Siirrän sen samaan kuivamuonaan kun Inkin jahka Akana-pussi on syöty loppuun.
Aamulla nypin Koksin korvakarvoja, leikkasin kynnet ja jatkoin eilen aloittamaani takkujen selvittämistä. Nytkö se takkukausi alkoi? Ei mitään kovin mukavaa puuhaa kummankaan mielestä. Iltapäivällä myös konetin naamaa, rintaa ja korvien alustaa. Pitää treenata tätä hommaa taas, kun meinaa mennä keskustelun puolelle.
Iltapäivällä tehtiin reilun puolen tunnin lenkki Koksin kanssa. Vähän alkaa onneksi vauhtia tulla, ettei mene pelkäksi haisteluksi. Inkin kanssa kolmen vartin lenkki. Ihan mukava, noin 20 asteen keli. Pari kertaa jyrähti, kun olin Inkin kanssa, mutta ei käynyt satamaan eikä onneksi ukkostamaan.
Illalla imuroin about miljoona ruohonkortta ja pesin lattiat. Keittiöön puhdas matto, samoin eteiseen. Eteisen matto ehti olla paikallaan tunnin ennen kuin kakara pissi sille. Kiitos.
Lähettänyt SariS klo 9.23 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: konetyöt, korvakarvat, kuivamuona, ruoka, ruokinta, takkukausi, takut
Aksatreenit, hieronta ja pihahommia
Treeneissä otin Inkillä keppikulmia, A:ta ja keinua. Rimat 65 cm, tiputti vain 2 kertaa! Tätä täytyy käyttää useammin. Takaakiertoja, slalom. Treenattiin ehkä 15 minsaa, oli tosi lämmin.
Koksilla takaakiertoja ja putkea. Sitten se saikin pentuhepulin eikä antanut kiinni… Kunniakierrosten jälkeen jatkettiin hommaa. Se palkkautui ekaa kertaa lelusta, jei!!
Treenien jälkeen oli vuorossa Inkin hieronta Kristalla. Koira oli väsynyt treenistä ja se istui aluksi ihan kierossa. Oikeni sitten ja venyttelikin hyvin.
Hain Agrimarketista lisää bensaa ruohonleikkuriin ja kaksi paria vatukon kestäviä hanskoja .
Illansuussa ajoin etupihan nurmikon 45 minuutissa. Eilen ajoin tarhan puolen. Tuli taas vähän lämmin.
Illalla treenattiin kehäjuoksua molempien kanssa. Inki pitää saada lopettamaan kontakti juostessa.
Lähettänyt SariS klo 8.19 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: hieronta, kehäjuoksu, lelu, putki, takaakierto
Lähdin ysiltä ajamaan Kuopioon Koksin kanssa. Kasvattajan kanssa oli treffit Sawo Show’ssa, jonne saavuimme klo 11.30 kahden pysähdyksen taktiikalla. Auto parkkiin (oli muuten HuPun agikenttä, huomasin pois lähtiessä) ja mars raviskan sisälle. Aikalailla puolenpäivän aikoihin oltiin kehän 11 laidalla, kuten oltiin sovittukin. Tunnin verran käveltiin kaviouraa ympäri, kun Eijalla oli useampi koira kehässä ja laitettavana. Koksi käyttäytyi oikein hienosti eikä ujostellut yhtään. Joissakin ruuhkaisimmissa kohdissa otin sen syliin.
Puolitoista tuntia odotettiin vielä, että Eija pääsee saksimaan koiraa. Olihan tuossa saksittavaa, kun edellisestä trimmistä oli kulunut kuukausi. Hän motkotti kaulapannasta ja käski ostamaan venetsiaketjun. Sitä ei saa asettaa turkin päälle, vaan korvat nostetaan pään päälle, niskaan tehdään jakaus ja ketju pudotetaan siihen. Näin turkki ei katkea. Enpä tiennyt tuotakaan.
Ostin saman tien Findogsin kojusta venetsiaketjun + sinisen heijastinhihnan sekä mustia tukkakumppareita. Olen muuten koonnut päätukan liian juuresta – pitää tehdä sipuli eli koota enemmän karvoja laajemmalta alueelta ja kiinnittää ne paljon korkeammalta. On tässä oppimista.
Katsottiin sitten liikkeet. Koksi juoksi tosi reippaasti, ja Eija piti sitä lupaavana. ”Ala vaan innostua näyttelyistä”, sanoi hän. Olin aiemmin sanonut, että en lähde vielä ostamaan vetoalustaa enkä häkkiä tai telttaa ennen kuin tiedän innostunko näyttelytouhusta. Eija neuvoi mulle myös näyttelyseisotusta:
-       etupää asetellaan nostamalla leukaperistä suoraan ylös ja lasketaan alas
-       kädet pepun alle, nosta ja laske takapää
-       kokoa koira silittämällä hännän tyvestä kohti niskaa, pidä kiinni leukaperistä ja nosta päätä
-       pidä hännästä kiinni konetetun alueen yläpuolelta kahdella sormella, paina häntää niskan suuntaan, älä pidä kiinni hännän päästä
-       älä koske jalkoihin tai mahan alle aseteltaessa
Tätä treenattava joka päivä! ”Ei sulla ole aikaa vatuloida kehässä vaan tämän on tapahduttava sekunnissa.”
Pois lähdettiin klo 16. Suunnistettiin kummeille kahville. Koksi ei aristanut rappusia yhtään, kuten Inki tekee. Pyyhkäisi sisällä ekana yläkertaan ja alastullessa haukkui Harrin, kun vähän liukasteli. Piti sitä kai Harrin vikana. Kahvipöydässä huomattiin, että sälli juoksi takaisin yläkertaan useampaan otteeseen. Ei ainakaan säikähtänyt liukastumista. Hyvä niin.
Lähettänyt SariS klo 8.13 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: HuPu, näyttelyseisottaminen, Sawo Show, sipuli, trimmaus, venetsiaketju
Uudemmat tekstit Vanhemmat tekstit Etusivu
Terveys: Silmät puhtaat, polvet 0/0, lonkat B/B, kyynärät 0/0, ei huomautettavaa selässä eikä olkanivelissä
Terveys: silmät puhtaat (PRA/PRCD-kantaja), polvet 0/0, lonkat B/B, kyynärät 0/0, ei huomautettavaa selässä eikä olkanivelissä
Finn Noir Honey Bee
Koksi tänään 7 kuukautta
Eka työpäivä sujui kaikilla hyvin
Aksatreenit, hieronta ja pihahommia
Treeniblogeja ja jotain ihan muuta
Antonio Caprarica: Elisabet II
Muistatko kun saatiin nokkahuilut?
Blogin hiljaiseloa, me ollaan kyllä treenattu ja kisattu
Hertan ja Kertun blogi
Onnidog - siellä nähdään!
Teema: Yksinkertainen. Teeman kuvien tekijä: gaffera. Sisällön tarjoaa Blogger.